**PRAĆENJE POTROŠNJE MEDA NA PODRUČJU GRADA NAŠICA**

## Svjetlana Škrabal, Valentina Obradović, Maja Ergović Ravančić, Helena Marčetić, Maja Abičić, Borislav Miličević

### Veleučilište u Požegi, Vukovarska 17, 34000 Požega, Hrvatska, sskrabal@vup.hr

**Sažetak**

Na tržištu se nalazi široki asortiman pčelinjih proizvoda. Najpoznatiji i najviše prihvaćen od strane potrošača je med. U zapadnoeuropskim zemljama prosječna potrošnja meda po stanovniku kreće se od 3 do 8 kilograma, dok je prosječna potrošnja meda po stanovniku u Hrvatskoj vrlo niska i iznosi 400 grama po stanovniku. Europska unija proizvodi samo 52 % meda za svoje potrebe.

Cilj istraživanja je bio utvrditi koliko se meda konzumira, za koju ga se svrhu najviše koristi, koja vrsta meda je u konzumaciji najzastupljenija, koji parametri kvalitete utječu na odabir meda, poznavanje zdravstvenih aspekata meda, te dostupnost meda.

U svrhu proučavanja potrošnje meda priređena je anketa koja je provedena online. Ispitanici su bili različitog spola i različitih dobnih skupina. Anketa se sastojala od 20 pitanja, te je anketirano 130 pojedinaca s područja grada Našica. Dobiveni podaci su statistički obrađeni.

U provedenoj anketi sudjelovalo je 130 ispitanika od čega su 46 % muškarci, a 54 % žene. Najveći udio ispitanika (38,24%) je mlađe životne dobi (18 do 29 godina). Približno je jednak udio ispitanika između 30 i 45 godina (24,32 %) i između 46 i 60 godina (21,82 %) dok je najmanje ispitanika starijih od 60 godina, svega 15,62 %. Prema dobivenim rezultatima najveći broj ispitanika konzumira med nekoliko puta godišnje i to u tekućem obliku med domaće proizvodnje. Bagremov med je u konzumaciji najzastupljeniji, te ispitanici smatraju da ima najbolja organoleptička i ljekovita svojstva. Općenito, med se najčešće konzumira kao dodatak čaju u zimskim mjesecima. 82 % ispitanika smatra da time doprinose poboljšanju svoga zdravstvenog stanja.

Nakon provedenog istraživanja i obrade dobivenih rezultata može se zaključiti da je med proizvod koji je prihvaćen od strane potrošača različitih dobnih skupina. Ispitanici smatraju da propolis ima bolja ljekovita svojstva nego med, ali ga rijetko konzumiraju. Med im je dostupan i cjenovno prihvatljiv.

**Ključne riječi***:* med, potrošnja meda, vrste meda

**MONITORING OF HONEY CONSUMPTION IN THE AREA OF THE CITY NAŠICE**

## Svjetlana Škrabal, Valentina Obradović, Maja Ergović Ravančić, Helena Marčetić, Maja Abičić, Borislav Miličević

### Veleučilište u Požegi, Vukovarska 17, 34000 Požega, Hrvatska, sskrabal@vup.hr

**Abstract**

There is a wide range of bee products on the market. The most famous and most accepted by consumers is honey. In Western European countries, the average consumption of honey per capita ranges from 3 to 8 kilograms, while the average consumption of honey per capita in Croatia is very low, 400 grams per capita. The European Union produces only 52 % of honey for its own needs.

The aim of the study was to determine consumed amount of honey, main purpose of usage, main type of honey in consumption, quality parameters which affect the choice of honey, knowledge of health aspects of honey and honey availability.

A survey was conducted online. Respondents were of different genders and different age groups. The survey consisted of 20 questions, and 130 individuals from the city of Našice were interviewed. The obtained data were statistically analyzed.

130 respondents took part in the survey, of which 46 % were men and 54 % women. The largest share of respondents (38,24 %) were younger respondents (18 to 29 years). Approximately equal shares of respondents were between 30 and 45 years (24,32 %) and between 46 and 60 years (21,82 %) while the least number of respondents were older than 60 years, only 15,62 %. According to the obtained results, the largest number of respondents consume honey several times a year in the liquid form and it is domestically produced honey. Acacia honey is the most common in consumption, and respondents believe that it has the best organoleptic and medicinal properties. In general, honey is the most often consumed as a tea sweetener in the winter months. 82 % of respondents believe that it contributes to health improvement.

After conducting research and processing the results, it can be concluded that honey is a product that is accepted by consumers of different age groups. Respondents believe that propolis has better healing properties than honey, but they rarely consume it. Honey is available and affordable to consumers.

**Key words:** honey, honey consumption, types of honey